OpenLLM-France/wikimedia huggingface dataset:
# Jackson konderria (Ipar Carolina)

Jackson konderria (ingelesez: Jackson County) Ipar Carolinako konderri bat da, Ameriketako Estatu Batuetan. Hiriburua Sylva da. 2010eko zentsuaren arabera 40.271 biztanle zituen, Jackson kilometro koadroko azaleran.

## Geografia

Jackson konderriak 1.280,86 kilometro koadro ditu. Horietatik 9,82 ura dira. Beste 1.271,05 lurra dira. Biztanleria dentsitatea 31,44 da.

## Demografia

2010eko zentsoan bizi ziren 40.271 pertsonetatik 34.833 txuriak edo hispanoak dira. Horietatik hispano edo latino kategorian 2.038 dira. 729 beltzak edo afroamerikarrak. 3.656 amerikar natiboak ziren eta 14 Hawaii edo Pazifikoko irletako natiboak. 339 asiarrak ziren. Bestelako arraza bat kategorian 23 biztanle daude. Bukatzeko euren burua arraza bat baino gehiagotan 677 pertsonek kokatzen zuten.

### Biztanleria piramidea
## Kanpo estekak

* Datuak: Q502521
* Multimedia: Jackson County, North Carolina / Q502521
# Jackson konderria (Kansas)

Jackson konderria (ingelesez: Jackson County) Kansasko konderri bat da, Ameriketako Estatu Batuetan. Hiriburua Holton da. 2010eko zentsuaren arabera 13.462 biztanle zituen, Jackson kilometro koadroko azaleran.

## Geografia

Jackson konderriak 1.704,26 kilometro koadro ditu. Horietatik 4,67 ura dira. Beste 1.699,59 lurra dira. Biztanleria dentsitatea 7,9 da.

## Demografia

2010eko zentsoan bizi ziren 13.462 pertsonetatik 11.997 txuriak edo hispanoak dira. Horietatik hispano edo latino kategorian 438 dira. 69 beltzak edo afroamerikarrak. 974 amerikar natiboak ziren eta 1 Hawaii edo Pazifikoko irletako natiboak. 48 asiarrak ziren. Bestelako arraza bat kategorian 6 biztanle daude. Bukatzeko euren burua arraza bat baino gehiagotan 367 pertsonek kokatzen zuten.

### Biztanleria piramidea
## Kanpo estekak

* Datuak: Q377046
* Multimedia: Jackson County, Kansas / Q377046
# Jackson konderria (Kentucky)

Jackson konderria (ingelesez: Jackson County) Kentuckyko konderri bat da, Ameriketako Estatu Batuetan. Hiriburua McKee da. 2010eko zentsuaren arabera 13.494 biztanle zituen, Jackson kilometro koadroko azaleran.

## Geografia

Jackson konderriak 897,46 kilometro koadro ditu. Horietatik 3,4 ura dira. Beste 894,07 lurra dira. Biztanleria dentsitatea 15,04 da.

## Demografia

2010eko zentsoan bizi ziren 13.494 pertsonetatik 13.382 txuriak edo hispanoak dira. Horietatik hispano edo latino kategorian 84 dira. 13 beltzak edo afroamerikarrak. 17 amerikar natiboak ziren eta 0 Hawaii edo Pazifikoko irletako natiboak. 11 asiarrak ziren. Bestelako arraza bat kategorian 2 biztanle daude. Bukatzeko euren burua arraza bat baino gehiagotan 69 pertsonek kokatzen zuten.

### Biztanleria piramidea
## Kanpo estekak

* Datuak: Q500686
* Multimedia: Jackson County, Kentucky / Q500686
# Jackson konderria (Mendebaldeko Virginia)

Jackson konderria (ingelesez: Jackson County) Mendebaldeko Virginiako konderri bat da, Ameriketako Estatu Batuetan. Hiriburua Ripley da. 2010eko zentsuaren arabera 29.211 biztanle zituen, Jackson kilometro koadroko azaleran.

## Geografia

Jackson konderriak 1.221,51 kilometro koadro ditu. Horietatik 18,86 ura dira. Beste 1.202,65 lurra dira. Biztanleria dentsitatea 23,91 da.

## Demografia

2010eko zentsoan bizi ziren 29.211 pertsonetatik 28.748 txuriak edo hispanoak dira. Horietatik hispano edo latino kategorian 185 dira. 78 beltzak edo afroamerikarrak. 41 amerikar natiboak ziren eta 9 Hawaii edo Pazifikoko irletako natiboak. 79 asiarrak ziren. Bestelako arraza bat kategorian 5 biztanle daude. Bukatzeko euren burua arraza bat baino gehiagotan 251 pertsonek kokatzen zuten.

### Biztanleria piramidea
## Kanpo estekak

* Datuak: Q504856
* Multimedia: Jackson County, West Virginia / Q504856
# Johan Ludwig Mowinckel

Johan Ludwig Mowinckel (Bergen, 1870eko urriaren 22a – New York, 1943ko irailaren 30a) norvegiar politikaria izan zen. Norvegiako lehen ministroa izan zen 1924tik 1926ra, 1928tik 1931ra eta 1933tik 1935era.
Bergengo merkatari familia zahar batean jaio zen. 1889an Osloko Unibertsitatean graduatu zen eta Bremen eta Londresera bidaiatu zuen itsas garraioaren negozioa ikasteko. 1893an Bergenera itzuli zen eta 1912an itsas konpainia bat sortu zuen.
Politikoki Alderdi Liberaleko kide izan zen. Bergengo alkate, parlamentuko kide, parlamentuko lehendakari eta Merkataritza eta Kanpo Arazoetako ministro izan zen. Lehen ministroa izan zen hiru alditan (1924-1926, 1928-1931 eta 1933-1935). Hiru aldi horietan krisi ekonomikoak eta fiskalak izan ziren nagusi.
Bakearen Nobel Sariaren batzordeko kide izan zen eta Nazioen Ligan parte hartu zuen. 1933an, Holodomorrari buruz eztabaidatzeko ukrainarren eskaerak sartu zituen Ligan.
Alemaniak Norvegia inbaditu ondoren, erbesteko gobernuari jarraitu zion Londresen, eta Estatu Batuetara egindako bidaia batean hil zen.
* Datuak: Q540308
* Multimedia: Johan Ludwig Mowinckel / Q540308
# Johan Lorbeer

Johan Lorbeer kalean aritzen den artista Alemaniarra da. Azken urteetan ezaguna bihurtu da bere "Still-Life" deituriko ikuskizunengatik, kalean eginak direnak. Ikuskizun hauetako askotan, Lorbeer itxuraz ezinezkoak diren posiziotan agertzen da kalean, hala nola pareta batean horizontalki zutik mantenduz ala airean esku bat paretan bermatuta soilik orduetan mantenduaz.

## Nola egiten duen

Nahiz eta hala dirudien, gizon honek ez du magia egiten. Bere benetako besoa gordeta mantentzen du, eta bistan paretaren aurka bermatzen dena euskarri bat da.

## Kanpo estekak

* web-orri ofiziala (Alemanieraz)
* irudiak ikusgai hemen(testua ingelesez)
# Johan Petter Johansson

Johan Petter Johansson (Vårgårda, Suedia, 1853ko abenduaren 12a - 1943ko abuztuaren 25a) asmatzailea eta industria gizona izan zen. Hark asmatu zuen giltza zabalgarri modernoa (1891n eta 1892an patentatua).

## Erreferentziak

* ↑ «Who is Bahco? | Bahco International» www.bahco.com (Noiz kontsultatua: 2022-09-30).
* Datuak: Q1692061
* Multimedia: Johan Petter Johansson / Q1692061
# Johan Nygaardsvold

Johan Nygaardsvold (Hommelvik, Sør-Trøndelag, 1879ko irailaren 6a – Trondheim, 1952ko martxoaren 13a) norvegiar politikaria izan zen. Norvegiako lehen ministroa izan zen 1935etik 1945era, 1940tik 1945era erbestean.
Hamabi urterekin zerrategi batean hasi zen lanean. 1901ean Albine Regine Brandslet-ekin ezkondu zen eta hurrengo urtean bikoteak Kanadara emigratu zuen. Johanek British Columbian eta Estatu Batuetako iparraldean lan egin zuen, eta United Workers of the World erakundeko astintzailea izan zen. 1907an Norvegiara itzuli ziren.
Norvegiako Alderdi Laboristako kidea izan zen, eta 1916an parlamentuko kide hautatu zuten. 1949 arte ez zuen eserlekua utzi. 1920tik 1922ra bere jaioterriko alkate izan zen.
1924an Nekazaritza ministro izendatu zuten eta 1934tik 1935era Stortingeko presidente izan zen. 1935ean lehen ministro hautatu zuten, eta 1940an alemanek Norvegia okupatu zuten. 1940ko ekainaren 7an, Nygaardsvold buru zuen erbesteko gobernu norvegiarra Londresen kokatu zen. 1945eko maiatzean alemaniarren porrotaren ondoren, Nygaardsvold Norvegiara itzuli zen eta ekainean dimisioa eman zuen koalizio gobernu bati bide emateko.
Bere agintaldian erreforma sozialak sartu zituen, hala nola pentsio- eta langabezia-aseguruak, lan-ordutegien erregulazioa, opor publikoak, etab.

## Kanpo estekak

* Datuak: Q317659
* Multimedia: Johan Nygaardsvold / Q317659
# Johan Museeuw

Johan Museeuw (Varsenare, Belgika, 1965eko urriaren 13a) belgikar txirrindulari ohia da. 1988 eta 2004 artean profesionala izan zen eta 104 garaipen lortu zituen. 1990eko hamarkadako txirrindulari hoberenetako bat izan zen. "Flandriako lehoia" (nederlanderaz: De Leeuw van Vlaanderen) ezizenez ezagutzen zitzaion.
Lehenbiziko urteetan esprinterra zen. 1990eko Frantziako Tourrean bi etapa irabazi zituen, Eliseo Zelaien hiribideko helmugakoa barne. Denborarekin, ordea, klasiketan nabarmentzen hasi zen. Paris-Roubaix hiru aldiz irabazi zituen eta Flandriako Tourra beste hirutan. Munduko Txirrindularitza Kopan bi aldiz nagusitu zen, 1995 eta 1996an. Urte honetan Munduko Txirrindularitza Txapelketa irabazi zuen Luganon.
2004an Belgikako Txirrindularitza Federazioak zigortu zuen dopin kasu batean nahasirik zegoelako. 2007an, zeharka bada ere, bere azken urteetan dopatu zela onartu zuen.

## Txirrindularitzako “Bost Monumentu”etan izandako emaitzak

| Monumentu | 1989 | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 |
| Milan-San Remo | — | 9 | — | 3 | 32 | 12 | 40 | 8 | 40 | 36 | — | 15 | 80 | — | — | — |
| Flandriako Tourra | 62 | — | 2 | 14 | 1 | 2 | 1 | 3 | 13 | 1 | 3 | 33 | 16 | 2 | 38 | 15 |
| Paris-Roubaix | — | 12 | 16 | 7 | 4 | 13 | 3 | 1 | 3 | UT | 9 | 1 | 2 | 1 | 33 | 5 |
| Liege-Bastogne-Liege | — | — | — | 36 | 12 | 58 | 13 | — | 6 | — | — | 90 | UT | UT | — | — |
| Lombardiako Giroa | — | — | — | — | — | — | — | 13 | — | — | — | — | — | — | — | — |

## Sailkapen orokorra Itzuli Handietan

| Itzuli Handia | 1988 | 1989 | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 |
| Italiako Giroa | — | — | — | — | — | — | — | — | — | — | — | — | — | — | — |
| Frantziako Tourra | UT | 106 | 81 | UT | 73 | 50 | 80 | 73 | 95 | UT | — | — | — | UT | — |
| Espainiako Vuelta | — | — | — | — | — | — | — | — | — | — | — | — | — | — | — |
| Munduko Txapelketa | UT | — | UT | 81 | — | 4 | UT | — | 1 | 8 | — | 12 | — | 35 | 107 |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Erreferentziak

* ↑ Berria.info: Museeuw, Planckaert eta Peers zigortu dituzte
* ↑ Berria.info: Bere azken urteetan zintzo ez zuela jokatu aitortu du Museeuwk

## Kanpo estekak

* Webgune ofiziala
* Datuak: Q378264
* Multimedia: Johan Museeuw / Q378264
# Johan Neeskens

Johannes "Johan" Jakobus Neeskens (Heemstede, Ipar Holanda, 1951ko irailaren 15a - Aljeria, 2024ko urriaren 6a) futbol entrenatzaile eta jokalari herbeheretarra izan zen.
1974 eta 1978ko Munduko Futbol Txapelketan txapeldunordea izan zen Herbehereetako futbol selekzio nazionalarekin.
Halaber, UEFAko Txapeldunen Liga irabazi zuen 1971, 1972 eta 1973an Amsterdamgo Ajaxekin.

## Jokalariaren ibilbidea

* 1968-1970 RCH 68 p (g 1)
* 1970–1974 Amsterdamgo Ajax 124 (33 g)
* 1974–1979 FC Barcelona 141 (35)
* 1979–1984 New York Cosmos 94 (17)
* 1984–1985 FC Groningen 7 (0)
* 1987-1990 FC Baar 23 (5)
* 1990–1991 FC Zug 1 (0)

## Ikus, gainera

* FIFA 100
* Datuak: Q233819
* Multimedia: Johan Neeskens / Q233819
# Johan Mieses

Johan Mieses,, (Santo Domingo, Dominikar Errepublika, 1995eko uztailaren 13a), beisbolean lehiatzen den kirolari dominikarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina lortu zuen Dominikar Errepublikaren taldearekin, Japoniaren eta AEBko taldeen atzetik.
Taldea, honako hauek osatzen zuten: Darío Álvarez, Gabriel Arias, Jairo Asencio, Luis Felipe Castillo, Jumbo Díaz, Junior García, Jhan Mariñez, Cristopher Mercedes, Denyi Reyes, Ramón Rosso, Ángel Sánchez, Raúl Valdés, Roldani Baldwin, Charlie Valerio, José Bautista, Juan Francisco, Jeison Guzmán, Erick Mejia, Gustavo Nuñez, Emilio Bonifácio, Melky Cabrera, Johan Mieses, Yefri Pérez eta Julio Rodriguez-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa. |

## Erreferentziak

* ↑ «Johan Mieses» olympedia.org (Ingelesez)

## Kanpo estekak

* Datuak: Q107462542
* Multimedia: Johan Mieses / Q107462542
# Jules Joffrin (Parisko metroa)

Jules Joffrin Parisko metroaren geltokia da, Paris udalerriko 18. barrutian kokatuta dagoena.

## Ikus, gainera

* Parisko metroa
* Parisko metroaren geltokiak
* 12. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q617430
* Multimedia: Jules Joffrin (Paris Metro) / Q617430
# Jules Joseph Lefebvre

Jules Joseph Lefebvre (Tournan-en-Brie, 1834ko martxoaren 14a - Paris, 1912ko otsailaren 24a) Frantziako margolari akademizista izan zen. École des beaux-arts eta Académie Julian erakundetan irakasle, bere espezialitate nagusia emakume biluziak margotzea izan zen. Léon Cogniet margolariaren ikaslea izan zen.

## Biografia

Lefevre 1852an Arte Ederren Eskolan sartu zen, urtero 1000 franko beka batekin ikasketak egiten jarraitzeko. Léon Cogniet-en ikaslea izan zen. 1855ean Parisko Saloian parte hartu zuen lehen aldiz, eta, handik aurrera urtero hartu zuen parte; 1898ra arte hirurogeita hamabi erretratu aurkeztu zituen. 1861ean Erromako saria irabazi zuen Priamoren heriotza lanarekin. Erromako egonaldian Italiako maisu handiak ezagutu zituen. Garai horretan, emakumezkoen biluziekiko erretratuen zaletasuna areagotu zen artistarengan; lehenengoa 1863an margotu zuen. Urte horretan bertan, gurasoen eta arrebaren heriotzek depresio larri batean murgildu zuten. Behin depresioa gaindituta, Parisera itzuli zen, orduan artearen beste ikuspegi berri batekin.
Erretratugile ospetsua, bere La Vérité (Orsay museoa) margolanak ospe handia eman zion. 1870ean Ohorezko Legioaren zaldun izendatu zuten eta Académie Julian erakundeko irakasle izendatu zuten; ikastegi horren ezaugarria bi sexue artistak biltzea zen. 1878an eta 1886an Paris Erakusketan dominak lortu zituen eta 1891an Arte Ederretako Akademiako kide hautatu zuten. Azkenean, 1898an Ohorezko Legioaren komandante mailara igo zuten.
Pintura erotikoaren generoan William-Adolphe Bouguereau margolariarekin norgehiagoka ibili zen. Lefebreren lanak museo askotan ikus daitezke. Haren lanen artean hauek aipa daitezke:
* Femme couchée, 1868.
* La Vérité, 1870.
* Lady Godiva, 1891.
* Prince impérial (1874).

## Ikasleak eta jarraitzaileak

Irakasle gisa ikasle eta jarraitzaile asko izan zuen: William Hart eskoziarra, Childe Hassam, Frank Weston Benson, Edmund Charles Tarbell eta John Noble Barlow estatubatuarrak, Georges Rochegrosse, Henri-Lucien Doucet, Gaston Darbour, Adolphe Déchenaud, Camille Bourget eta Marie Antoinette Marcotte frantziarrak, Paul Landowski eskultore frantziarra, Gustave Brisgand, Marie Bermond eta Fernand Khnopff erretratugileak.

## Iruditegia

* Clémence Isaure
* Chloé, 1875
* Diana harrapatuta, 1879
* Lady Godiva, 1891
* La Vérité, 1870
* Vittoria Colonna, 1861
* Odaliska, 1874

## Erreferentziak

* ↑ https://web.archive.org/web/20210605173400/http://www.rtbot.net/jules_joseph_lefebvre
* ↑ http://www.epdlp.com/pintor.php?id=6388 Biografía y Galería de Jules Lefebvre

## Kanpo estekak

* (Ingelesez):Lefebvre Galeria TheARTwerx webgunean.
* Datuak: Q433973
* Multimedia: Jules Joseph Lefebvre / Q433973
# Jules Hardouin-Mansart

Jules Hardouin-Mansart (Paris, 1646ko apirilaren 16a - Marly-le-Roi, 1708ko maiatzaren 11) frantses arkitektoa zen. François Mansart arkitektoaren iloba eta ikaslea. Aldi klasikoaren une berriari eman zion hasiera Frantzian. Versailleseko berrikuntza-lanetan aritu zen, Luis XIV.aren aginduz. Berak egin zituen Vendôme plazako planoak eta baita beste jauregi batzuenak ere. Lan aipagarriena Maisons izeneko gaztelua da, 1642-1651 bitartean eraikia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q8053
* Multimedia: Jules Hardouin-Mansart / Q8053
# Jules Hoffmann

Jules Alphonse Hoffmann (Echternach, 1941eko abuztuaren 2a) luxenburgotar-frantziar biologoa da. 2011ko Medikuntzako Nobel Sariaren erdia partikatu zuen Bruce Beutlerrekin batera sortzetiko immunitatearen aktibazioari buruz egindako aurkikuntzengatik. Beste erdia Ralph M. Steinman jaso zuen zelula dendritikoen aurkikuntzagatik.
Txikitan intsektuez interesatu zen eta kimika ikasketak egin zituen Estrasburgoko Unibertsitatean. Bruno Lemaîtrerekin batera, frutaren euliaren Toll motako geneen funtzioa aurkitu zuen jaiotzetiko immunitatean. Aurkikuntza horri esker, Nobel saria irabazi zuen 2011n.
CNRSko ikerketako zuzendaria eta administratzaileetako bat da eta Frantziako Zientzien Akademiako presidenteordea eta presidentea izan zen.
* Datuak: Q105605
* Multimedia: Jules Hoffmann / Q105605
# Jules Grévy

François Paul Jules Grévy (Mont-sous-Vaudrey, 1807ko abuztuaren 15a - ib., 1891ko irailaren 9a) frantziar abokatu eta politikaria izan zen. Errepublikazalea, Hirugarren Errepublikan lehendakari izendatu zuten. 1887an domina ematearen afera zela-eta, kargua utzi zuen.
* Datuak: Q296083
* Multimedia: Jules Grévy / Q296083
# Jules Favre

Jules Favre (Lyon, 1809ko martxoaren 21a - Versailles, 1880ko urtarrilaren 20a) frantses politikaria izan zen. Lege Biltzarreko kidea eta Inperio frantsesaren etsai izan zen. Sedango porrotaren ondoren (1870), enperadorea kentzeko proposamena egin zuen. Errepublikako Atzerri ministro zela, alemaniarren kontrako erresistentzia antolatzeko agindu zuen. Prusiarrek Paris setiatu eta bonbardatu zutenean, errenditu egin behar izan zuen (1871ko urtarrilaren 28ko ituna). Handik aurrera ere atzerri ministro izan zen, eta Frankfurteko Bakea negoziatu ondoren (1871ko maiatza), erretiratu egin zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q923619
* Multimedia: Jules Favre / Q923619
# Jules Guesde

Jules Bazile Guesde, izengoitiz Jules (Paris, Frantzia, 1845eko azaroaren 11a - Saint-Mandé, Frantzia, 1922ko uztailaren 28a), frantses politikaria izan zen.

## Biografia

Lehen egunkari marxista, L´Égalité (1877-1883), argitaratu zuen, eta Frantziako Langile Alderdia (1880) sortu zuen P. Lafarguerekin batera.
Ez zuen onartzen, Jaurèsen kontra, marxista bat ministerio burges batean sar zedin (1899). Hala ere, estatu-ministro izan zen gero (1914-1919), eta nazionalismoaren aldeko izan zen Lehen Mundu Gerran.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q379699
* Multimedia: Jules Guesde / Q379699
# Jules Janssen

Pierre Jules César Janssen, ezagunagoa Jules Janssen izen-deiturez (Paris, Frantzia, 1824ko otsailaren 22a - Meudon, Frantzia, 1907ko abenduaren 23a) astronomoa izan zen. 1860an lortu zuen doktoretza. Arkitektura Eskolan irakasle izan zen. Zientzia-lan askoren ardura hartu zuen, ekuatore magnetikoaren zehaztea Perun eta marra telurikoaren azterketa Italian, besteak beste. Astrofisikarako laborategiak eraiki zituen Montmartren (1876) eta Mont Blanc mendian, eta azken horretako zuzendari izan zen. Eguzkiaren argazkiak egin zituen, eta fotosferaren pikor-itxurako egitura erakutsi zuen Meudongo hirian argazki horien bidez (1881). Helioa aurkitu zuen 1868an, urte hartako eguzki-histura aztertzen ari zela, Norman Lockyer zientzialariak gauza bera egin zuen garaian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q298581
* Multimedia: Jules Janssen / Q298581
# Jiang Tingting

Jiang Tingting, txineraz 蒋 婷婷, (Chengdu, Sichuan (Txina), 1986ko irailaren 25a) igeriketa sinkronizatuan aritzen den kirolari txinatarra da. Bera bezala igeriketa sinkronizatuan, Txinako taldearekin, lehiatzen den Jiang Wenweng-en ahizpa bikia da.

## Olinpiar Jokoak

2008ko Udako Olinpiar Jokoetan, Pekin 2008an (Pekin), brontzezko domina eskuratu zuen Txinako taldearekin, Errusiako taldearen (urrezkoa) eta Espainiakoaren atzetik (zilarrezkoa) sailkatuz. Hauek osatzen zuten taldea: Gu Beibei, Jiang Tingting, Jiang Wenwen, Liu Ou, Luo Xi, Sun Qiuting, Wang Na, Zhang Xiaohuan eta Huang Xuechen-ek.
2012ko Udako Olinpiar Jokoetan, Londres 2012an (Londres), zilarrezko domina bat eskuratu zuen Txinako taldearekin, Errusiako taldearen atzetik (urrezkoa) eta Espainiakoaren aurretik (brontzezkoa) sailkatuta. Hauek osatzen zuten taldea: Chang Si, Chen Xiaojun, Huang Xuechen, Jiang Tingting, Jiang Wenwen, Liu Ou, Luo Xi, Wu Yiwen eta Sun Wenyan-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2008 | Pekin Txina | 03 ! | Igeriketa sinkronizatua, emakumeak taldeka |
| 2012 | Londres Erresuma Batua | 02 ! | Igeriketa sinkronizatua, emakumeak taldeka |

## Erreferentziak

* ↑ «Jiang Tingting» olympedia.org 2021-10-28an begiratua. (Ingelesez)
* ↑ "Jiang Tingting" Olympics.com 2021-10-28an begiratua
* ↑ Igeriketa sinkronizatua, emakumeak taldeka, emaitzak 2008 olympedia.org (Ingelesez)
* ↑ Igeriketa sinkronizatua, emakumeak taldeka, emaitzak 2012 olympedia.org (Ingelesez)

## Kanpo estekak

* Datuak: Q3082724
* Multimedia: Jiang Tingting / Q3082724
# Jiang Wenwen

Jiang Wenwen, txineraz 蒋 文文, (Chengdu, Sichuan (Txina), 1986ko irailaren 25a) igeriketa sinkronizatuan aritzen den kirolari txinatarra da. Bera bezala igeriketa sinkronizatuan, Txinako taldearekin, lehiatzen den Jiang Tingting-en ahizpa bikia da.

## Olinpiar Jokoak

2008ko Udako Olinpiar Jokoetan, Pekin 2008an (Pekin), brontzezko domina eskuratu zuen Txinako taldearekin, Errusiako taldearen (urrezkoa) eta Espainiakoaren atzetik (zilarrezkoa) sailkatuz. Hauek osatzen zuten taldea: Gu Beibei, Jiang Tingting, Jiang Wenwen, Liu Ou, Luo Xi, Sun Qiuting, Wang Na, Zhang Xiaohuan eta Huang Xuechen-ek.
2012ko Udako Olinpiar Jokoetan, Londres 2012an (Londres), zilarrezko domina bat eskuratu zuen Txinako taldearekin, Errusiako taldearen atzetik (urrezkoa) eta Espainiakoaren aurretik (brontzezkoa) sailkatuta. Hauek osatzen zuten taldea: Chang Si, Chen Xiaojun, Huang Xuechen, Jiang Tingting, Jiang Wenwen, Liu Ou, Luo Xi, Wu Yiwen eta Sun Wenyan-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2008 | Pekin Txina | 03 ! | Igeriketa sinkronizatua, emakumeak taldeka |
| 2012 | Londres Erresuma Batua | 02 ! | Igeriketa sinkronizatua, emakumeak taldeka |

## Erreferentziak

* ↑ «Jiang Wenwen» olympedia.org 2021-10-28an begiratua. (Ingelesez)
* ↑ "Jiang Wenwen" Olympics.com 2021-10-28an begiratua
* ↑ Igeriketa sinkronizatua, emakumeak taldeka, emaitzak 2008 olympedia.org (Ingelesez)
* ↑ Igeriketa sinkronizatua, emakumeak taldeka, emaitzak 2012 olympedia.org (Ingelesez)

## Kanpo estekak

* Datuak: Q3082688
* Multimedia: Jiang Wenwen / Q3082688
# Jiande

Jiande Hiria (txinera sinplifikatuz: 建德市; pinyineraz: Jiàndé), Hangzhou osatzen duten barrutietako bat da. 2005eko erroldaren arabera, 508.000 biztanle bizi ziren 2.321,0 kilometro koadroko azaleran.

## Ikus, gainera

* Hangzhouren banaketa administratiboa

## Kanpo estekak

* (Txineraz) Jiande hiriko gobernuaren webgunea.
* Datuak: Q1027331
* Multimedia: Jiande / Q1027331
# Jiang hu er nv

Jiang hu er nv (txinera tradizionalez: 江湖儿女) 2018ko Jia Zhangke txinatar zinema zuzendariaren film dramatikoa da.

## Argumentua

Oharra: Atal honek istorio osoa edo amaiera argitzen du.
Qiao bertako mafioso Binekin maiteminduta dago. Etsai taldeen arteko borroka batean, pistola batekin tiro egingo du hura babesteko. Qiaori bost urteko espetxe-zigorra jarriko diote leialtasun-ekintza horrengatik.

## Aktoreak

* Zhao Tao
* Liao Fan
* Feng Xiaogang
* Xu Zheng
* Zhang Yibai

## Erreferentziak

* ↑ www.sansebastianfestival.com

## Kanpo estekak

* Datuak: Q51797794
# Jiang'an Barrutia

Jiang'an Barrutia (txinera sinplifikatuz: 江岸区; pinyineraz: Jiāng’àn Qū), Wuhan osatzen duten barrutietako bat da. 2005eko erroldaren arabera, 788.000 biztanle bizi ziren 64,24 kilometro koadroko azaleran.

## Ikus, gainera

* Wuhanen banaketa administratiboa

## Kanpo estekak

* (Txineraz) Jiang'an barrutiko gobernuaren webgunea.
* Datuak: Q1337154
* Multimedia: Jiang'an District / Q1337154
# Jiang Lin

Jiang Lin (Qingdao, 1981eko urriaren 23a) arkularia da. Txinako Herri Errepublika ordezkatu zuen 2008ko Udako Olinpiar Jokoetan.

## Erreferentziak

* ↑ Jiang Lin
* ↑ Lin JIANG

## Kanpo estekak

* Datuak: Q138062